Snordrevet sykkel

En snordrevet sykkel eller snorsykkel (engelsk: stringbike) er en sykkel med kjedeløst utvendig drivsystem med tau- og reimskiver i stedet for tradisjonelt sykkelkjede og tannhjul. Mekanismen ble forsøkt kommersialisert av ungarske Stringbike Kft som presenterte modeller i 2010 som hadde et 19-girs system med 350% girområde.

Mekanismen har en kraftarm med voggemeie på hver side av sykkelen som erstatter de runde tannhjulene (som bare er på den høyre siden) på kjededrevne sykler. I motsetning til tradusjonelle kjedegir slipper ikke giret når man bytter gir, og giringen kan endres selv når sykkelen er tilnærmet stasjonær (likt som navgir), men også "ved fullt påtråkk."  Det har vært brukt tau av typen polyetylen med svært ultrahøy molekylvekt (UHMWPE).

Historie 
I 1990-årene ble snordrevne sykler utviklet av blant annet Mihály Lantos. 

I 2010-årene ble konseptet forsøkt kommersialisert av ungarske Schwinn Csepel Zrt. og Stringbike Kft. Det ble søkt om patenter av Stringdrive Technologies Kft ved Robert Kohlheb og Mihaly Lantos i 2010 på alternerende drivelement (8602433 og 20110266768) og i 2011 på fleksible draelement for sykler (9162525).

I 2010 ble verdens første kommersielle snorsykkel avduket i Padova, Italia av det ungaske produksjonsfirmaet Stringbike Kft. Selskapet har produsert og solgt snorsykler med aluminiumsrammer og karbonrammer.

I 2012 ble det annonsert at ungareren Ferenc Szőnyi skulle bruke modellen Stringbike E line RAAM med karbonramme i Race Across America, hvor han endte på 14. plass totalt.

Se også 
 Kjedeløs sykkel
 Beltedrevet sykkel

Referanser 

Sykkelgir